laion/Wikipedia-Exotic huggingface dataset:
গ্রামীণ আমেরিকা

গ্রামীণ আমেরিকা হচ্ছে নিউইর্য়ক ভিত্তিক একটি ৫০১(সি)(৩) অলাভজনক ক্ষুদ্রঋণ প্রতিষ্ঠান। শান্তিতে নোবেল পুরস্কার বিজয়ী মোহাম্মদ ইউনূস ২০০৮-এ এটি প্রতিষ্ঠা করেন। গ্রামীণ আমেরিকা পরিচালনা করেন এ্যভন এর সাবেক চেয়ারম্যান এবং সিইও আন্দ্রেয়া জুং। প্রতিষ্ঠানটি ঋণদান, সঞ্চয় পদ্ধতি, আর্থিক শিক্ষা এবং মার্কিন যুক্তরাষ্টের দরিদ্র নারীদের ক্ষুদ্রঋণ প্রদান করে আত্মকর্মসংস্থানের সৃষ্টি করে। অবশ্যই ঋণ গুলো ক্ষুদ্র ব্যবসায় গঠনে ব্যবহার করতে হয়। গ্রামীণ আমেরিকা প্রধান চারটি জিনিস প্রদান করে থাকে। ক্ষুদ্রঋণ. প্রথমবারে সর্বোচ্চ ঋণের পরিমান $১,৫০০ মার্কিন ডলার। যদিও প্রাথমিক ঋণটি পরিশোধ করে তারা আরো বড় অর্থের ঋণ নিতে পারে। সঞ্চয় কর্মসূচী. গ্রামীণ আমেরিকা কোন ফি নেয় না, সঞ্চয় হিসাবে কোন নির্দিষ্ট পরিমান অর্থ জমা করা প্রয়োজন হয় নাহ বাণিজ্যিক অংশীদারি ব্যাংক গুলোর মতো। জমা প্রতিষ্ঠা. Grameen America supports helps build members credit by reporting loan repayments directly to Experian. আর্থিক শিক্ষা. গ্রামীণ আমেরিকা দলের সদস্যদের উৎসাহিত করতে ৫ দিনের প্রাথমিক প্রশিক্ষণ দেয় এবং সদস্যদের সঙ্গে সপ্তাহে একবার সভা করে। গ্রামীণ আমেরিকা পিয়ার-গ্রুপ ঋণদান মডেল ব্যবহার করে। যেটি প্রবর্তিত হয় বাংলাদেশে মুহম্মদ ইউনূস এবং গ্রামীণ ব্যাংকের মাধ্যমে। যখন ৫ জনের একটি পিয়ার গ্রুপ গঠিত হয়, তারা একটি আর্থিক প্রশিক্ষণের মাধ্যমে যায় এবং প্রত্যেকে একটি সঞ্চয়ী হিসাব খোলে। প্রশিক্ষণ কর্মসূচী শেষ হলে প্রত্যেক সদস্য তাদের ঋণ পায়। গ্রামীণ আমেরিকার কর্মীরা সপ্তাহে বাধ্যতামূলক একটি দলগত সভা (গ্রুপ মিটিং) করে যেখানে সদস্যরা ঋণ পরিশোধ, সঞ্চয় জমাদান এবং পিয়ার সার্পোট এবং মেন্টরিং করে থাকে। সফল ঋণ পরিশোধের পরে তারা আরেকটি ঋণের আবেদন করতে পারে। গ্রামীণ ব্যাংকের ক্ষুদ্রঋণের মডেল বাংলাদেশে একটি উচ্চ-সংবেদনশীল মডেল হিসেবে প্রমাণ করেছে সাপ্তাহিক ভাবে ঋণ পরিশোধ পারে সদস্যদের সহজেই ঋণ পরিশোধ করতে। গ্রামীণ ব্যাংকে ঋণ পরিশোধের হার শতকরা ৯৮ ভাগের উপরে। গ্রামীণ আমেরিকা থেকে প্রাপ্ত ঋণের অর্থ আয়-বর্ধক ব্যবসা শুরু কিংবা ব্যবসার বৃদ্ধিতে ব্যবহার করতে হয়। সাধারন ব্যবসাগুলোর মধ্যে রয়েছে খাবারের দোকান, ফুলের ঝুড়ি, দর্জি,গহনা, কারুশিল্প এবং সেলুন অন্যতম। ২০১৫ এর Q1 হিসাবে, গ্রামীণ আমেরিকা মার্কিন যুক্তরাষ্ট্রের দরিদ্র সীমার নিচে বসবাসকারী ৪৭,০০০ জনকে $২৫০ মিলিয়ন ডলারের ক্ষুদ্রঋণ প্রদান করেছে। পরিচালকবৃন্দ: মুহাম্মদ ইউনূস - পরিচালকবৃন্দের সভাপতি এইচ.আই. লাতিফি ভাইডার জরজেনসেন রে ডালিয়ো মাইকেল ডি. গ্রানঅফ মাহমুদ মামদানি জন মেগরু সিলা এম. ক্যালডিরন হোপ নাইট আন্তোনিয়া হার্নান্দেজ আন্দ্রেয়া জুং ক্যারেন পিটজগার উন্নয়ন দল: আন্দ্রেয়া জুং - সভাপতি এবং সিইও, গ্রামীণ আমেরিকা ক্যাথেরিন রোজেনবার্গ - এক্সিকিউটিভ ভাইস প্রেসিডেন্ট, গ্রামীণ আমেরিকা হওর্য়াড এক্সেল - সিনিয়র ভাইস প্রেসিডেন্ট, গ্রামীণ আমেরিকা "Andrea Jung, Former Avon CEO, to Run Microfinance Group"। The Wall Street Journal। Dow Jones & Company, Inc.। ২০১৪-০৪-০৪। সংগ্রহের তারিখ ২০১৪-০৪-০৭।  "Model" ওয়েব্যাক মেশিনে আর্কাইভকৃত ৭ মে ২০১৭ তারিখে. Grameen America. Retrieved September 20, 2013. অফিসিয়াল ওয়েবসাইট
রৌরকেলা বিমানবন্দর

রৌরকেলা বিমানবন্দর হল ভারতের ওড়িশা রাজ্যের একটি বিমানবন্দর।এই বিমানবন্দরটি ইস্পাত নগরী রৌরকেলা থেকে ৬ কিলোমিটার (৩.৭ মা) পশ্চিমে চহেন্ড কোলনি এলাকায় অবস্থিত।এই বিমানবন্দরটি ব্যবহৃত হয় প্রধানত রৌরকেলা ইস্পাত কারখানায় কোনো সন্মানীয় বা গুরুত্ব পূর্ণ ব্যক্তি পরিদর্শনে আসলে।এই বিমানবনওদরটি রৌরকেলা তথা ভারতীয় ইস্পাত নিগমের মালিকানাধীন।বর্তমানে এই বিমানবন্দরের সঙ্গে কলকাতা বিমানবন্দরের মধ্যে উড়ান চালুর ঘোষণা হয়েছে রিজনাল কানেক্টিভিটি স্কিমে। বিমানবন্দরবি নির্মান করে টাটা আইরোন ও ইস্পাত কোম্পানি।এই বিমান বন্দরের সঙ্গে জামশেদপুরের বিমানবন্দরের মধ্যে উড়ান চালু ছিল।এই রানে প্রতিদিন জামশেদপুর থেকে জামশেদপুর ইস্পাত কারখানার আধিকারিক আসতেন সুন্দরগর জেলার ডলডাইট নিয়ে যাওয়ার জন্য। ১৯৬১ সালে এই বিমানবন্দরটি ভারতীয় বিমানবন্দর কর্তৃপক্ষ অধিগ্রহণ করে ও নতুন রানওয়ে নির্মান করে।এর পর বায়দূত বিমান সংস্থা এই বিমানবন্দর থেকে উড়ান চলু করে।রাঁচি থেকে কলকাতা ভায়া রৌকেলা ও রাঁচি ভূবনেশ্বর ভায়া রৌরকেলা।এই উড়ান প্রতিদিন চালু ছিল ৮০ এর দশক পর্যন্ত।৯০ এর দশকের আগেই এই পরিসেবা বন্ধ হয়।কারণ বায়ুদূত বিমান সংস্থা আর্থিক ক্ষতির মধওযে চলছিল।যার কারণে বায়ুদূত ১০৫ টি বিমানবন্দরে মধ্যে বিমান পরিসেবা চালু রাখে ৪৫ টিতে।১৯৯৪ সালে বিমানবন্দরটি আবার ভারতীয় স্পাত নিগমের হাতে আসে এবং ভিআইপি জেট চালু হয় রৌরকেলা ইস্পাত কারখানার জন্য। ২০০৭ সালে ভারতীয় বিমানবন্দর কর্তৃপক্ষ-এর থেকে তিন জনের একটি পর্যবেক্ষক দল পাঠানো হয় বিমানবন্দরটি পর্যবেক্ষণের জন্যএর পর বিমান বন্দরটি বিমান পরিচালনা ও পরিকাঠামো উন্নয়নের ছাড়পত্র পায়। ওড়িশা এয়ার এর পর উড়ান চালু করে রৌরকেলা ,ভূবনেশ্বর ও ঝাসুগুদা এর মধ্য ১ নভেম্বর ২০১২ সালে। এর পর ২০১৩ সালের মাঝ্যে রৌরকেল্লা থেকে ভূবনেশ্বর ও কলকাতার মধ্যে প্রতিদিন উড়ান চালু হয়। "UDAN to take off from Rourkela airport"। Indian Express।  "AAI Checks up on Rourkela air strip"। ৬ অক্টোবর ২০০৭। সংগ্রহের তারিখ ১৬ ফেব্রু ২০১২। [স্থায়ীভাবে অকার্যকর সংযোগ] "Dual boost to aviation sector Rourkela on air service radar"।  line feed character in |শিরোনাম= at position 30 (সাহায্য) "Air Odisha introduces flights to industrial towns in state"। ২ নভেম্বর ২০১২। সংগ্রহের তারিখ ৯ এপ্রিল ২০১৩।  "Centre's nod opens up 6 new routes on Bengal flight map"।  "Air Odisha - Flight Schedule"। ২ মে ২০১৮। ৩ মে ২০১৮ তারিখে মূল থেকে আর্কাইভ করা। সংগ্রহের তারিখ ৩ মে ২০১৮।  "Flight service from Odisha capital to Rourkela to start from September"। ১ এপ্রিল ২০১৭ তারিখে মূল থেকে আর্কাইভ করা। সংগ্রহের তারিখ ৫ এপ্রিল ২০১৭।
আবুল কালাম আজাদ (নোয়াখালীর বীর বিক্রম)

শহীদ আবুল কালাম আজাদ (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে। শহীদ আবুল কালাম আজাদের জন্ম নোয়াখালী জেলার সুধারাম উপজেলার বিনোদপুর ইউনিয়নের বিনোদপুর গ্রামে। তার বাবার নাম মকবুল আহম্মদ এবং মায়ের নাম ফুল বানু। পাকিস্তান সেনাবাহিনীতে চাকরি করতেন আবুল কালাম আজাদ। ১৯৭১ সালে কর্মরত ছিলেন তৃতীয় ইস্ট বেঙ্গল রেজিমেন্টে। সে সময়ে এই রেজিমেন্টের অবস্থান ছিল সৈয়দপুর সেনানিবাসে। মুক্তিযুদ্ধ শুরু হওয়ার পর আবুল কালাম আজাদের সঙ্গে মা-বাবার যোগাযোগ ছিল না। স্বাধীনতার পর মা-বাবা অপেক্ষায় থাকেন ছেলের। কিন্তু আবুল কালাম আজাদ আর ফিরে আসেননি। অনেকদিন পর বাংলাদেশ সেনাবাহিনী থেকে জানানো হয়, আবুল কালাম আজাদ পাকিস্তান সেনাবাহিনীর বিরুদ্ধে এক যুদ্ধে শহীদ হয়েছেন। ১৯৭১ সালের মার্চের প্রথমদিকে সম্ভাব্য ভারতীয় আগ্রাসন, অভ্যন্তরীণ আইনশৃঙ্খলা বজায় রাখা, অনির্ধারিত সাঁতার প্রশিক্ষণ ইত্যাদি বাহানায় এই রেজিমেন্টের সেনাদের সেনানিবাসের বাইরে মোতায়েন করা হয়। ‘বি’ (ব্রাভো) ও ‘ডি’ (ডেল্টা) কোম্পানিকে পাঠানো হয় রংপুর জেলার ঘোড়াঘাটে। ‘সি’ (চার্লি) কোম্পানি সৈয়দপুর-দিনাজপুর সড়কের মধ্যবর্তী মণ্ডলপাড়ায় বৈদ্যুতিক কেন্দ্র পাহারায়। ‘এ’ (আলফা) কোম্পানিকে দিনাজপুরের পার্বতীপুরে। ওয়্যারলেস সেট ও ভারী অস্ত্রশস্ত্র থাকে ব্রিগেড হেডকোয়ার্টারের নিয়ন্ত্রণে। এ সময় সেনানিবাসে অবস্থান করছিল রেজিমেন্টের ‘রিয়ার পার্টি’, ব্যাটালিয়ন হেডকোয়ার্টার ও হেডকোয়ার্টার কোম্পানির কিছু সেনা। ২৫ মার্চ রাতে পাকিস্তান সেনাবাহিনী কর্তৃক ঢাকার গণহত্যার সংবাদ দেশের উত্তরাঞ্চলে অবস্থানরত তৃতীয় ইস্ট বেঙ্গল রেজিমেন্টের সদস্যদের কাছে পৌঁছায়। এরপর এই রেজিমেন্টের কোম্পানিগুলো নিজ নিজ অবস্থানে থেকে বিদ্রোহ করে। ৩০ মার্চ রাতে সেনানিবাসে অবস্থানরত বাঙালি সেনাদের ওপর পাকিস্তানি সেনারা আক্রমণ করে। তখন বাঙালি সেনারা তাদের প্রতিরোধ করেন। এই যুদ্ধে অনেক বাঙালি সেনা শহীদ ও আহত হন। বাকিরা পালিয়ে যেতে সক্ষম হন। তারা পরে সমবেত হন দিনাজপুরের ফুলবাড়ীতে। এরপর দিনাজপুরের বিভিন্ন স্থানে পাকিস্তানি সেনাবাহিনীর সঙ্গে তৃতীয় ইস্ট বেঙ্গল রেজিমেন্টের মুক্তিযোদ্ধাদের যুদ্ধ হয়। এর মধ্যে ভূষিরবন্দর যুদ্ধ (৫ ও ৬ এপ্রিল), পার্বতীপুর যুদ্ধ (৭ এপ্রিল), বদরগঞ্জ যুদ্ধ (৮ ও ৯ এপ্রিল), খোলাহাটি যুদ্ধ (১০ এপ্রিল), ফুলবাড়ী যুদ্ধ (১১ এপ্রিল), হিলির যুদ্ধ (১৯-২০ এপ্রিল) উল্লেখযোগ্য। এসব যুদ্ধে তৃতীয় ইস্ট বেঙ্গল রেজিমেন্টের মুক্তিযোদ্ধারা অসীম সাহস ও বীরত্ব প্রদর্শন করেন। অনেকে শহীদ ও আহত হন। ২১ এপ্রিলের পর মুক্তিযোদ্ধারা ভারতে অবস্থান নেন। এরপর জুন মাসের প্রথম সপ্তাহ পর্যন্ত মুক্তিযোদ্ধারা সীমান্ত এলাকার রামগতি, ফুলবাড়ী, চরখাই, রামনগর, জলপাইতলী, রাজাই, আমবাড়ী, গৌরীপুর, মন্মথপুসহ আরও কয়েক স্থানে অ্যামবুশ, রেইড, কমান্ডো হামলা চালান। কোনো এক যুদ্ধে আবুল কালাম আজাদ শহীদ হন। এসময় দেখা যায়, ৭০০ সদস্যের তৃতীয় ইস্ট বেঙ্গল রেজিমেন্টের ৪১৬ জন মুক্তিযোদ্ধা ক্যাম্পে আছেন। বাদবাকি শহীদ, আহত বা নিখোঁজ। বীর বিক্রম দৈনিক প্রথম আলো, "তোমাদের এ ঋণ শোধ হবে না" | তারিখ: ২৫-১২-২০১১[স্থায়ীভাবে অকার্যকর সংযোগ] একাত্তরের বীরযোদ্ধাদের অবিস্মরণীয় জীবনগাঁথা, খেতাবপ্রাপ্ত মুক্তিযোদ্ধা সম্মাননা স্মারকগ্রহন্থ। জনতা ব্যাংক লিমিটেড। জুন ২০১২। পৃষ্ঠা ৪৭৭। আইএসবিএন 9789843351449।  একাত্তরের বীরযোদ্ধা, খেতাব পাওয়া মুক্তিযোদ্ধাদের বীরত্বগাথা (প্রথম খন্ড)। প্রথমা প্রকাশন। এপ্রিল ২০১২। পৃষ্ঠা ৩১৭। আইএসবিএন 9789843338884।
রৌরকেলা ইস্পাত কারখানা

রৌরকেলা ইস্পাত কারখানা হল ভারতের ওড়িশা রাজ্যের রৌরকেলা শহরে গড়ে ওঠা একটি বৃহৎ ইস্পাত কারখানা।এইটি দেশের প্রথম পাবলিক সেক্টরের দ্বারা নির্মিত বৃহৎ ইস্পাত কারখানা। এই ইস্পাত কারখানা পশ্চিম জার্মানের সহযোগিতায় নির্মিত হয় ১৯৬০ সালে।এই সময় এই কারখানায় উৎপাদন ক্ষমতা ছিল ১ মিলিয়ন টন বা ১০ লক্ষ টন। এই কারখানা পরিচালনা করে স্টিল অথরিটি অব ইন্ডিয়া। http://www.rourkelacity.com/about-rourkela/timeline/ "সংরক্ষণাগারভুক্ত অনুলিপি"। ৩ ফেব্রুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ৫ এপ্রিল ২০১৭।  "সংরক্ষণাগারভুক্ত অনুলিপি"। ৩ আগস্ট ২০১৭ তারিখে মূল থেকে আর্কাইভ করা। সংগ্রহের তারিখ ৫ এপ্রিল ২০১৭।
দৈর্ঘ্য

জ্যামিতিক পরিমাপে, দৈর্ঘ্য হল একটি বস্তুর সর্বশেষ বর্ধিত মাত্রা। আন্তর্জাতিক পরিমাপ ব্যবস্থা অনুসারে দৈর্ঘ্য হল সেই পরিমাণ যা মাত্রার দূরত্বকে প্রকাশ করে। অন্যভাবে বলতে গেলে "দৈর্ঘ্য" হল, একটি বস্তুর মাত্রার পরিমাপক। উদাহরণস্বরূপ, একটি তারকে এর দৈর্ঘ্য বরাবর এমনভাবে কাটা যেতে পারে যাতে এটি এর পুরুত্বের চেয়ে ছোট হয়। দৈর্ঘ্যকে অবশ্যই আলাদা চিন্তা করতে হবে উচ্চতা থেকে, যা উল্লম্ব দিকে পরিমাপ ব্যবস্থা এবং প্রস্থ বা প্রসার থেকে, যেটি দূরত্বের পরিমাপ প্রকাশ করে পাশাপাশি দুটি প্রান্তের মধ্যে যা বস্তুর দৈর্ঘ্যের সাথে সমকোণে থাকে। দৈর্ঘ্য হল শুধুমাত্র একটি মাত্রার পরিমাপক, অপরদিকে ক্ষেত্রফল হল দুইটি মাত্রার পরিমাপ (দৈর্ঘ্যের বর্গগুণ) এবং আয়তন হল তিনটি মাত্রার পরিমাপ (দৈর্ঘ্যের ঘনফল)। অধিকাংশ পরিমাপ ব্যবস্থায়, দৈর্ঘ্যের এককটি হল ভিত্তি একক, যেটি থেকে অন্যান্য এককের সংজ্ঞায়ন করা হয়। পরিমাপ ব্যবস্থা গুরুত্বপূর্ণ হয়ে ওঠে যখন থেকে মানুষের যাযাবর জীবনযাপন থেকে বসতি স্থাপন শুরু করে এবং নির্মাণ সামগ্রী ব্যবহার শুরু করে, জমির মালিকানার নিয়ম তৈরি হয় ও প্রতিবেশীদের সঙ্গে ব্যবসা শুরু করে। যেহেতু সমাজ আরও প্রযুক্তিমূখী হয়ে উঠছে, তাই বহুমুখী কাজের ক্ষেত্রগুলোতে আরও সূক্ষ্ম পরিমাপ ব্যবস্থার প্রয়োজনীয়তা ক্রমবর্ধমান হারে বাড়ছে, যার রেঞ্জ মাইক্রো - ইলেকট্রনিক্স থেকে অন্তরীক্ষ পর্যন্ত। দৈর্ঘ্য পরিমাপে ব্যবহৃত প্রাচীনতম এককটি প্রাচীন বিশ্বে পরিচিত ছিল "এক হাত" পরিমাপ হিসাবে যার পরিমাণ ছিল বাহুর কনুই থেকে আঙুলের ডগা পর্যন্ত। এই পরিমাপকে এরপর আরও ভেঙ্গে ছোট মাপ যেমন ফুটে পরিণত করা হত, হাত (৪ ইঞ্চির হাত আজও ঘোড়ার উচ্চতা প্রকাশ করার জন্য ব্যবহার করা হয়) বা আঙ্গুল কিংবা দুটি একই সাথে দীর্ঘ দূরত্ব মাপার একক হিসাবে ব্যবহৃত হয়। মানুষের বিভিন্ন মাপের হাতের কারণে এই দীর্ঘ দূরত্বের মাপ যথেষ্ট পরিবর্তন হতে পারে। আলবার্ট আইনস্টাইনের আপেক্ষিকতা তত্ত্ব প্রকাশিত হবার পর থেকে দৈর্ঘ্যকে সকল রেফারেন্স তলে আর পরম ভাবা হয় না। এ কারণে কোন একটি রেফারেন্স তলে থাকা এক মিটার লম্বা স্কেল অপর একটি রেফারেন্স তলে সমান হয় না যদি সেটি প্রথম তলের সাথে আপেক্ষিক বেগে চলতে থাকে। এর মানে হল একটি বস্তুর দৈর্ঘ্য পরিবর্তনশীল হতে পারে পর্যবেক্ষকের অবস্থানের উপর নির্ভর করে। ব্যবহারিক বিজ্ঞান এবং ইঞ্জিনিয়ারিং এর ক্ষেত্রে, যখন একজন "দৈর্ঘ্যের একক" এর কথা বলে, তখন "দৈর্ঘ্য" শব্দ দ্বারা "দূরত্ব" কে বুঝানো হয়। দৈর্ঘ্য পরিমাপে ব্যবহার করা হয় এমন বেশ কিছু একক রয়েছে। অতীতে, দৈর্ঘ্যের এককের মাপ বের করা হত মানব দেহের অংশের দৈর্ঘ্যের পরিমাপ থেকে, দূরত্ব অতিক্রম করতে কত কদম ফেলতে হয়, পৃথিবীর বিভিন্ন দর্শনীয় স্থান বা জায়গাগুলি মধ্যে দূরত্ব, বা ইচ্ছামত কিছু সুনির্দিষ্ট বস্তুর দৈর্ঘ্যের উপর। আন্তর্জাতিক একক পদ্ধতি (এসআই) অনুসারে, দৈর্ঘ্যের মৌলিক একক হল মিটার এবং যা এখন আলোর গতি পরিপ্রেক্ষিতে সংজ্ঞায়িত করা হয়। সেন্টিমিটার এবং কিলোমিটার, মিটার থেকে উদ্ভূত করা হয়, এগুলোও সর্বজনীনভাবে ব্যবহৃত একক। মার্কিন যুক্তরাষ্ট্রের প্রচলিত একক, ইংরেজি বা ইম্পেরিয়াল একক ব্যবস্থার সাধারণভাবে ব্যবহৃত দৈর্ঘ্যের একক হল ইঞ্চি, ফুট, গজ এবং মাইল। মহাশূন্যের বিশালতা মধ্যে দূরত্ব বোঝাতে, জ্যোতির্বিদ্যায় সাধারণত পৃথিবীতে ব্যবহৃত এককের তুলনায় অনেক বড় একক ব্যবহার করা হয় এবং জ্যোতির্বিদ্যার এককের মধ্যে অন্তর্ভুক্ত আলোকবর্ষ এবং পারসেক। মাত্রা দূরত্ব ক্রম অনুসারে (দৈর্ঘ্যের) মাত্রাগুলো পরস্পর প্রতিক্রিয়াশীল দৈর্ঘ্য স্মুট দৈর্ঘ্যের একক Princeton.edu History of Length Measurement, National Physical Laboratory
ওয়ালথার পিপি

ওয়ালথার পিপি (Polizeipistole, or police pistol) জার্মান আগ্নেয়াস্ত্র প্রস্তুতকারক কোম্পানি ওয়াল্টার কর্তৃক নির্মিত একপ্রকার ছোট আধা-সয়ংক্রিয় অস্ত্র বিশেষ। উদ্ধৃতি ত্রুটি: <ref> ট্যাগ বৈধ নয়; Bishop2002 নামের সূত্রটির জন্য কোন লেখা প্রদান করা হয়নি "About Walther"। Walther Arms। ৫ জুন ২০১৪ তারিখে মূল থেকে আর্কাইভ করা। সংগ্রহের তারিখ ৫ জুন ২০১৪।
রামাডা ক্যারাভেলা বীচ রিসোর্ট

রামাডা ক্যারাভেলা বীচ রিসোর্ট ভারতের গোয়ার ভার্কা বীচে অবস্থিত একটি বীচ রিসোর্ট হোটেল৷ হোটেলটি প্রায় ২৩ একর স্থান জুড়ে অবস্থিত৷ ২০২ টি কক্ষ নিয়ে হোটেলটি ভার্কা বীচের অপরূপ সৌন্দর্যমন্ডিত পটভূমিতে নির্মিত হয়েছে৷ অবসর কিংবা ছুটি কাটানো, অথবা শুধুমাত্র নিরবচ্ছিন্ন বিশ্রাম এর রিসোর্টটি একটি আদর্শ স্থান৷ সফেদ বালুকাবেলায় ভ্রমণ এবং সমুদ্র তীরের সৌন্দর্য অবলোকনের মাধ্যমে পরিপূর্ণ হয়ে উঠতে পারে একজন ভ্রমণপিপাসুর মন৷ রামাডা ক্যারাভেলা বীচ রিসোর্টটি ভারতের গোয়ার দক্ষিণাংশে ভার্কা বীচ এ অবস্থিত এবং নিকটবর্তী এয়ারপোর্ট হতে ৩৫ কিলোমিটার ও সবচেয়ে নিকটের রেলওয়ে স্টেশন হতে ১৫ কিলোমিটার দূরে অবস্থিত৷ হোটেলটিতে মোট ২০২ টি কক্ষ রয়েছে৷ অতিথিদের আরামদায়ক অবস্থানের লক্ষ্যে কক্ষগুলো আধুনিক উপকরণ ও সুযোগ-সুবিধা দ্বারা সজ্জিত করা হয়েছে৷ কক্ষগুলো বিভিন্ন শ্রেণিতে বিভক্ত যেমন- স্ট্যান্ডার্ড রুম, সুপিরিয়র ডিল্যাক্স, স্যুইটসমূহ এবং দুই রকমের ভিলা৷ প্রতিটি কক্ষের সাথে একটি করে বারান্দা রয়েছে যেখান হতে সমুদ্রের দৃশ্য অবলোকন করা যায়৷ এই পাঁচ তারকা হোটেলটিতে সুস্বাদু ও উন্নতমানের খাবার সমৃদ্ধ সাতটি রেস্টুরেন্ট রয়েছে৷ এর মধ্যে উল্লেখযোগ্য হল- ক্যাফে ক্যাসকেইড এন্ড লানাই, যা একটি কফি শপ; কার্নাভাল হচ্ছে সী ফুড পরিবেশনকারী একটি রেস্টুরেন্ট; বীচ শ্যাক এবং কাস্টওয়ে হলো দুটি সীজন্যাল রেস্টুরেন্ট৷ এছাড়া রয়েছে আট্রিয়াম বার, আইল্যান্ড বার এবং সানসেট বার৷ হোটেলটিতে অতিথিদের আরামপ্রদ অবস্থানের জন্য বিভিন্ন সুযোগ-সুবিধা বিদ্যমান রয়েছে৷ এর মধ্যে বিশেষভাবে উল্লেখযোগ্য হচ্ছে- হেলথ ক্লাব, সুইমিং পুল, রুম সার্ভিস, টেলিফোন, ফ্যাক্স, ডক্টর অন কল, স্যাটেলাইট টেলিভিশন, মানি চেঞ্জার, কুরিয়ার সার্ভিস, ব্রডব্যান্ড ফ্যাসেলিটি, ওয়াটার পোলো, কার পার্কিং, চাইল্ড কেয়ার ফ্যাসেলিটি, কনফারেন্স হল সার্ভিস, কার রেন্টাল সার্ভিস, স্পিড বোড, বার, ব্যাংকোয়েট, সেফ ভল্ট, লন্ড্রি সার্ভিস ইত্যাদি৷ হোটেলটি ১৯৯৮ সালে জার্মানীর বার্লিনের আইটিবিতে বেস্ট হোটেল রিসোর্ট অ্যাওয়ার্ড লাভ করে৷ রিসোর্ট হোটেলটিতে গোয়া শহরের সবচেয়ে বৃহৎ আকৃতির লেগুন আকৃতির সুইমিং পুল রয়েছে৷ "Advani Hotels & Resorts (India) renames its resort in Goa"। indiainfoline.com। সংগ্রহের তারিখ ৫ এপ্রিল ২০১৭।  "অবলম্বন অবস্থান"। caravelabeachresortgoa.com/। ৭ সেপ্টেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৫ এপ্রিল ২০১৭।  "রামাদা Caravela রিসোর্ট, Salcette, গোয়া-এ রেঁস্তোরা"। zomato.com। সংগ্রহের তারিখ ৫ এপ্রিল ২০১৭।  "রামাডা ক্যারাভেলা বীচ রিসোর্ট"। cleartrip.com। সংগ্রহের তারিখ ৫ এপ্রিল ২০১৭।  "গ্লোবাল আপডেট করুন: কোথায় এবং কী কে - আগস্ট 2014"। 4hoteliers.com। সংগ্রহের তারিখ ৫ এপ্রিল ২০১৭।
টেরিজা পামার

টেরিজা ম্যারি পামার (জন্ম: ২৬ ফেব্রুয়ারি, ১৯৮৬) একজন অস্ট্রেলীয় অভিনেত্রী, মডেল, লেখিকা ও প্রযোজক। তিনি ২:৩৭ ছবিতে অভিনয়ের মাধ্যমে তার চলচ্চিত্র জীবন শুরু করেন। তিনি ২০১৩ সালে মুক্তিপ্রাপ্ত ওয়ার্ম বডিস চলচ্চিত্রে একজন জম্বির প্রেমে পড়া তরুণীর চরিত্রে এবং ২০১৬ সালে মুক্তিপ্রাপ্ত হরর চলচ্চিত্র লাইটস আউট‌-এ রেবেকা চরিত্রে অভিনয় করেন। এছাড়া তিনি দ্য সরসারার্স অ্যাপ্রেন্টিস, আই অ্যাম নাম্বার ফোর, টেক মি হোম টুনাইট, লাভ অ্যান্ড হনার, দ্য এভার আফটার (এটি তিনি তার স্বামী মার্ক ওয়েবারের সাথে সহলেখিকা ও সহপ্রযোজনা করেন), কিল মি থ্রী টাইমস, ২০১৫ এর পুনর্নির্মিত চলচ্চিত্র পয়েন্ট ব্রেক, ট্রিপল ৯ এবং মেল গিবসন পরিচালিত যুদ্ধ বিষয়ক চলচ্চিত্র হ্যাকস রিজ-এ অভিনয় করেন। টেরিজা পামারের জন্ম ও বেড়ে ওঠা দক্ষিণ অস্ট্রেলিয়ার অ্যাডিলেডে। তার বাবা কেভিন পামার একজন বিনিয়োগকারী ছিলেন এবং তার মা পলা স্যান্ডার্স ছিলেন একজন হাসপাতাল সেবিকা ও মিশনারি। ১৯৮৯ সালে তিন বছর বয়সের সময় তার পিতামাতার বিবাহবিচ্ছেদ ঘটে। তার সৎ মায়ের নাম ক্যারেন পামার। এছাড়া তার দুইজন সৎবোন ও দুইজন সৎভাই আছে। তারা তার বাবার সাথেই থাকেন। পামারের মা মাদার টেরিজার নামে তার মেয়ের নাম রাখেন। এক সাক্ষাৎকারে পামার বলেছেন যে তার মায়ের বাইপোলার ডিজঅর্ডার থাকার কারণে তার ছোটবেলায় বেড়ে ওঠা মোটেও সুখকর ছিল না। Palmer, Teresa (২৯ অক্টোবর ২০১১)। "Twitter / tez_palmer: @TPalmerASIA you're very sweet! .."। Twitter। সংগ্রহের তারিখ ২১ ফেব্রুয়ারি ২০১৩।  Field, Melissa (৮ ফেব্রুয়ারি ২০০৯)। "Star Bright"। Sunday Herald Sun। ১২ ফেব্রুয়ারি ২০০৯ তারিখে মূল থেকে আর্কাইভ করা। সংগ্রহের তারিখ ১৫ জুন ২০১০।  Reilly, Natalie (১৭ ফেব্রুয়ারি ২০০৮)। "The Next New Wave"। The Sun-Herald। পৃষ্ঠা 12।  Grant, Sarah (২ ফেব্রুয়ারি ২০০৯)। "Teresa Palmer: Hollywood Calling"। Who। Yahoo। ১৯ মার্চ ২০১১ তারিখে মূল থেকে আর্কাইভ করা। সংগ্রহের তারিখ ১৫ জুন ২০১০।  Miller, Julie (২ মার্চ ২০১১)। "Take Me Home Tonight Star Teresa Palmer on the '80s, and Emulating Angelina Jolie"। Movieline। ৫ মার্চ ২০১১ তারিখে মূল থেকে আর্কাইভ করা। সংগ্রহের তারিখ ৫ মার্চ ২০১১।  Merten, Margaret (অক্টোবর ২০০৮)। "T Is For Teresa"। Harper's Bazaar Australia। পৃষ্ঠা 202–209।  ইন্টারনেট মুভি ডেটাবেজে টেরিজা পামার (ইংরেজি) টেরিজা পামারের ব্লগ: https://web.archive.org/web/20170423204301/http://yourzenlife.com/
গ্ল্যাডিয়েটর (২০০০-এর চলচ্চিত্র)

গ্ল্যাডিয়েটর (ইংরেজি: Gladiator) রিডলি স্কট পরিচালিত ২০০০ সালের মার্কিন মহাকাব্যিক-ঐতিহাসিক চলচ্চিত্র। ছবিটির চিত্রনাট্য লিখেছেন ডেভিড ফ্রাঞ্জোনি, জন লোগান, ও উইলিয়াম নিকোলসন। এতে অভিনয় করেছেন রাসেল ক্রো, হোয়াকিন ফিনিক্স, কনি নিয়েলসন, অলিভার রিড, জিমোঁ উন্সু, ডেরেক জ্যাকবি, রিচার্ড হ্যারিস, জন শ্রাপনেল, ও রাফ মুঁলা। চলচ্চিত্রটি ২০০০ সালের ৫ মে যুক্তরাষ্ট্রে মুক্তি পায় এবং বিশ্বব্যাপী $৪৫৭ মিলিয়ন আয় করে। ৭৩তম একাডেমি পুরস্কার আয়োজনে গ্ল্যাডিয়েটর শ্রেষ্ঠ চলচ্চিত্রের জন্য একাডেমি পুরস্কার, রাসেল ক্রো শ্রেষ্ঠ অভিনেতার জন্য একাডেমি পুরস্কারসহ আরও তিনটি বিভাগে অস্কার লাভ করে। রাসেল ক্রো - ম্যাক্সিমাস ডেসিমাস মেরিদিউস হোয়াকিন ফিনিক্স - কমুডাস কনি নিয়েলসন - লুসিয়া অলিভার রিড - অ্যান্থনি প্রক্সিমো জিমোঁ উন্সু - জুবা ডেরেক জ্যাকবি - সিনেটর গ্র্যাচাস রিচার্ড হ্যারিস - মার্কাস অরেলাস জন শ্রাপনেল - সিনেটর গায়াস রাফ মুঁলা - হ্যাগেন টমাস আরানা - জেনারেল কোয়েন্টাস স্পেন্সার ট্রিট ক্লার্ক - লুসিয়াস ভেরাস ডেভিড হেমিংস - কেসিয়াস টমি ফ্ল্যানাগান - সিকারো জিয়ানিয়া ফাসিও - ম্যাক্সিমাসের স্ত্রী জর্জিও ক্যান্টারিনি - ম্যাক্সিমাসের পুত্র গ্ল্যাডিয়েটর চলচ্চিত্রের সঙ্গীতের সুর করেছেন হান্স জিমার ও লিসা জেরার এবং সঙ্গীত পরিচালনা করেছেন গ্যাভিন গ্রিনাওয়ে। গ্ল্যাডিয়েটর মার্কিন যুক্তরাষ্ট্রে ও কানাডায় $১৮৭.৭ মিলিয়ন এবং অন্যান্য অঞ্চলে $২৬৯.৯ মিলিয়ন আয় করে মোট $৪৫৭.৬ মিলিয়ন ব্যবসা করে। উত্তর আমেরিকায় প্রথম সপ্তাহে ২,৯৩৮ টি প্রেক্ষাগৃহে $৩৪.৮ মিলিয়ন আয় করে, যা সেই সপ্তাহে বক্স অফিসের সর্বোচ্চ আয়। দ্বিতীয় সপ্তাহে $২৪.৬ মিলিয়ন আয় করে ছবিটি বক্স অফিসে শীর্ষে থাকে এবং তৃতীয় সপ্তাহে $১৯.৭ মিলিয়ন আয় করে মিসন: ইম্পসিবল ২ ও সাংহাই নুন চলচ্চিত্রের পরে তৃতীয় স্থানে চলে আসে। পর্যালোচনা ভিত্তিক ওয়েবসাইট রটেন টম্যাটোস এ ১৮৬টি পর্যালোচনার ভিত্তিতে ৭.২/১০ গড়ে চলচ্চিত্রটির রেটিং স্কোর ৭৬%। মেটাক্রিটিক এ ৩৭টি পর্যালোচনার ভিত্তিতে এই ছবির রেটিং ১০০ এ ৬৪, যা মূলত ইতিবাচক সমালোচনা নির্দেশ করে। সিনেমাস্কোর এ দর্শক জরিপে ছবিটি এ+ থেকে এফ স্কেলে গড়ে "এ" লাভ করে। গ্ল্যাডিয়েটর চলচ্চিত্রটি ৭৩তম একাডেমি পুরস্কার, বাফটা পুরস্কার, গোল্ডেন গ্লোব পুরস্কারসহ ৩৬টি পুরস্কার অনুষ্ঠানে মনোনীত হয়। ১১৯টি পুরস্কারে মনোনয়নের মধ্যে চলচ্চিত্রটি ৪৮টি পুরস্কার অর্জন করে। এর মধ্যে উল্লেখযোগ্য হল শ্রেষ্ঠ চলচ্চিত্রের জন্য ৭৩তম একাডেমি পুরস্কার, বাফটা পুরস্কার ও গোল্ডেন গ্লোব পুরস্কার। "Gladiator"। ব্রিটিশ বোর্ড অফ ফিল্ম ক্লাসিফিকেশন। ১৭ মে ২০১৪ তারিখে মূল থেকে আর্কাইভ করা। সংগ্রহের তারিখ ৫ এপ্রিল ২০১৭।  "Gladiator"। বক্স অফিস মোজো। সংগ্রহের তারিখ ৫ এপ্রিল ২০১৭।  Mitchell, Elvis (৫ মে ২০০০)। "That Cruel Colosseum"। দ্য নিউ ইয়র্ক টাইমস। সংগ্রহের তারিখ ৫ এপ্রিল ২০১৭।  Schwartz, Richard (2002), The Films of Ridley Scott, Westport, CT: Praeger, p. 141, আইএসবিএন ০-২৭৫-৯৬৯৭৬-২ "Gladiator (2000)"। রটেন টম্যাটোস। সংগ্রহের তারিখ ৫ এপ্রিল ২০১৭।  "Gladiator (2000)"। মেটাক্রিটিক। ৯ ফেব্রুয়ারি ২০০৯ তারিখে মূল থেকে আর্কাইভ করা। সংগ্রহের তারিখ ৫ এপ্রিল ২০১৭।  "Gladiator (2000)"। সিনেমাস্কোর। সংগ্রহের তারিখ ৫ এপ্রিল ২০১৭।  "Gladiator (2000) Awards"। ইন্টারনেট মুভি ডেটাবেজ। সংগ্রহের তারিখ ৫ এপ্রিল ২০১৭।  ইন্টারনেট মুভি ডেটাবেজে গ্ল্যাডিয়েটর (ইংরেজি) রটেন টম্যাটোসে গ্ল্যাডিয়েটর (ইংরেজি) মেটাক্রিটিকে গ্ল্যাডিয়েটর (ইংরেজি)
টুকি ও ঝায়ের (প্রায়) দুঃসাহসিক অভিযান

টুকি ও ঝায়ের (প্রায়) দুঃসাহসিক অভিযান বাংলাদেশী বৈজ্ঞানিক কল্পকাহিনী লেখক মুহম্মদ জাফর ইকবালের লেখা একটি কল্পবৈজ্ঞানিক রম্য কাহিনী। এটি ২০০৪ সালে প্রথম প্রকাশিত হওয়ার পর এর মোট ৬ বার মুদ্রণ হয়। বইটির প্রকাশক মিলন নাথ এবং এর স্বত্তধারক লেখকের স্ত্রী ড. ইয়াসমিন হক। টুকি এবং ঝা দুজন চোর। যেই সেই চোর নয় চোরদের বিশেষ কলেজ থেকে পাশ করা ডিপ্লোমাধারী পেশাদার চোর। তাদের চালচলন বা চরিত্রের কোনো মিল নেই। পুলিশ সবসময়ই তাদের হন্য হয়ে খোজে কিন্তু তারা সর্বদা পুলিশ থেকে একপদ এগিয়ে থাকে। গল্পের শুরুতেই তারা ভুল করে একটা মহাকাশযানে ঢুকে পরে এবং শুরু হয় তাদের রোমাঞ্চকর মজার দুঃসাহিক অভিযান। ISBN - 984-70152-0081-7
জাম্বুরা

জাম্বুরা বা বাতাবি লেবু বা তুরুনজা (বাংলা উচ্চারণ: [জাম্বুরা] (শুনুন)) এক প্রকার লেবু জাতীয় টক-মিষ্টি ফল। এর ইংরেজি নাম Pomelo (pummelo বা pommelo) এবং বৈজ্ঞানিক নাম Citrus maxima (সাইট্রাস ম্যাক্সিমা) বা Citrus grandis (সাইট্রাস গ্র্যান্ডিস) । বিভিন্ন ভাষায় এটি পমেলো, জাবং, শ্যাডক, তরুনজা ইত্যাদি নামে পরিচিত। বাংলাদেশের কিছু কিছু এলাকায় একে ছোলমও বলা হয়। কাঁচা ফলের বাইরের দিকটা সবুজ এবং পাকলে হালকা সবুজ বা হলুদ রঙের হয়। এর ভেতরের কোয়াগুলো সাদা বা গোলাপী রঙের। এর খোসা বেশ পুরু এবং খোসার ভিতর দিকটা ফোম এর মত নরম । লেবু জাতীয় ফলের মধ্যে এটাই সবচেয়ে বড়; যা ১৫-২৫ সেমি ব্যাস বিশিষ্ট হয়ে থাকে। এর ওজন ১-২ কেজি হয়। এর আদিভূমি দক্ষিণ ও দক্ষিণ-পূর্ব এশিয়া। প্রতি ১০০ গ্রাম ভোজ্য বাতাবি লেবু বা জাম্বুরায় রয়েছে খাদ্যশক্তি ৩৮ কিলোক্যালরি। প্রোটিন ০.৫ গ্রাম। স্নেহ ০.৩ গ্রাম। শর্করা ৮.৫ গ্রাম। খাদ্যআঁশ ১ গ্রাম। থায়ামিন ০.০৩৪ মিলি গ্রাম। খনিজ লবণ ০.২০ গ্রাম। রিবোফ্লেভিন ০.০২৭ মিলি গ্রাম। নিয়াসিন ০.২২ মিলি গ্রাম। ভিটামিন বি২ ০.০৪ মিলি গ্রাম। ভিটামিন বি৬ ০.০৩৬ মিলি গ্রাম। ভিটামিন সি ১০৫ মিলি গ্রাম। ক্যারোটিন ১২০ মাইক্রো গ্রাম। আয়রন ০.২ মিলি গ্রাম। ক্যালসিয়াম ৩৭ মিলি গ্রাম। ম্যাগনেসিয়াম ৬ মিলিগ্রাম। ম্যাংগানিজ ০.০১৭ মিলিগ্রাম। ফসফরাস ১৭ মিলিগ্রাম। পটাশিয়াম ২১৬ মিলিগ্রাম। সোডিয়াম ১ মিলিগ্রাম। জাম্বুরা একটি ভিটামিন সমৃদ্ধ ফল। এর পুষ্টিমান অনেক উন্নত। জাম্বুরা ঠান্ডা, সর্দি-জ্বর জনিত সমস্যার জন্য খেলে ভাল ফলাফল পাওয়া যায় । এটি শরীরের রোগ প্রতিরোধ ক্ষমতা বাড়াতে সহায়তা করে। জাম্বুরাতে বিদ্যমান বায়োফ্লভনয়েড বেশি থাকায় ব্রেস্ট ক্যান্সারের সংক্রমণ থেকে রক্ষা করে। ভিটামিন ‘সি’ বেশি থাকায় রক্তনালির সংকোচন-প্রসারণ ক্ষমতা বৃদ্ধি পাওয়ায় ডায়াবেটিস, জ্বর, নিদ্রাহীনতা, মুখের ভেতরে ঘা, পাকস্থলী ও অগ্ন্যাশয়ের বিভিন্ন রোগ নিয়ন্ত্রণে সাহায্য করে। কোলেস্টেরল নিয়ন্ত্রণ করে, সেই সঙ্গে বিভিন্ন ধরনের হৃদরোগের হাত থেকে রক্ষা করে। নিয়মিত জাম্বুরা খেলে কোষ্ঠকাঠিন্য দূর হয় ও পেটের নানা রকম হজমজনিত সমস্যার প্রতিকার হয়। গাছে ধরে থাকা জাম্বুরা জাম্বুরা গাছ জাম্বুরা ফুল কচি জাম্বুরা পাকা জাম্বুরা কাটা জাম্বুরা পাকা জাম্বুরা খোসা ছিলা জাম্বুরা জাম্বুরার কোয়া জাম্বুরার খোসা জাম্বুরা কাটা জাম্বুরা "Shaddick"। Britannica Online। Encyclopedia Britannica, Inc। সংগ্রহের তারিখ ১৩ জানুয়ারি ২০১৩।  Growing the granddaddy of grapefruit, SFGate.com, December 25, 2004 "জাম্বুরার গুণাগুণ"। ১৬ জুলাই ২০১৭ তারিখে মূল থেকে আর্কাইভ করা। সংগ্রহের তারিখ ২৩ নভেম্বর ২০১৬।  "গুণেভরা জাম্বুরা"। সংগ্রহের তারিখ ২৩ নভেম্বর ২০১৬।  Pomelo Nutrition Information from USDA SR 22 database উইকিপ্রজাতিতে-এ বিষয় সম্পর্কিত তথ্য রয়েছে: Citrus maxima উইকিমিডিয়া কমন্সে জাম্বুরা সংক্রান্ত মিডিয়া রয়েছে।